b'\n_START_ARTICLE_\nProfesin\xc4\x97 s\xc4\x85junga\n_START_SECTION_\nProfs\xc4\x85jung\xc5\xb3 veiklos rezultatai\n_START_PARAGRAPH_\nProfs\xc4\x85jung\xc5\xb3 \xc5\xa1alininkai teigia, jog profs\xc4\x85jung\xc5\xb3 jud\xc4\x97jimas daugelyje \xc5\xa1ali\xc5\xb3 panaikino samdom\xc4\x85 vaik\xc5\xb3 darb\xc4\x85, pagerino darbo saugum\xc4\x85, sutrumpino darbo dien\xc4\x85 ir padidino tiek profs\xc4\x85jungoms priklausan\xc4\x8di\xc5\xb3, tiek ir joms nepriklausan\xc4\x8di\xc5\xb3 darbuotoj\xc5\xb3 atlyginimus.\n_START_SECTION_\nKritika\n_START_PARAGRAPH_\nProfs\xc4\x85jung\xc5\xb3 oponent\xc5\xb3 daugiausia galima rasti tarp liberal\xc5\xb3, ta\xc4\x8diau joms oponuoja taip pat ir kai kurios komunist\xc5\xb3, anarchist\xc5\xb3 bei kra\xc5\xa1tini\xc5\xb3 de\xc5\xa1ini\xc5\xb3j\xc5\xb3 mokyklos._NEWLINE_Profs\xc4\x85jungos paprastai kritikuojamos u\xc5\xbe tai, jog, u\xc5\xbetikrindamos saugi\xc4\x85 jau dirban\xc4\x8di\xc5\xb3 darbuotoj\xc5\xb3 pad\xc4\x97t\xc4\xaf, jos dar labiau apsunkina darbo paie\xc5\xa1kas jo neturint. Profs\xc4\x85jung\xc5\xb3 kritikai teigia, jog suder\xc4\x97tas atlyginimo minimumas neleid\xc5\xbeia priimti \xc4\xaf darb\xc4\x85 \xc5\xbemoni\xc5\xb3, kuri\xc5\xb3 kvalifikacija nepakankama tam geram atlyginimui u\xc5\xbedirbti (Milton Friedman, 1962 m darbai). Ta\xc4\x8diau net ir nesant profs\xc4\x85jung\xc5\xb3 \xc4\xafvair\xc5\xabs bandymai \xc4\xafsitvirtinti i\xc5\xa1 prad\xc5\xbei\xc5\xb3 dirbant labai pigiai ar ir be atlyginimo (liberal\xc5\xb3 da\xc5\xbenai si\xc5\xablomas kelias) ne visada baigiasi s\xc4\x97kmingai. Naujesni eksperimentiniai tyrimai (Card ir Krueger, 1995) rodo, jog minimalaus darbo u\xc5\xbemokes\xc4\x8dio \xc4\xafvedimas nedarbo mastui \xc4\xaftakos neturi (\xc5\xa0altinis: Card David, Krueger Alan. (1995). Myth and measurement: The new economics of the minimum wage. Princeton, NJ. Princeton University Press)._NEWLINE_Revoliucijos siekiantys komunistai (Karlas Marksas ir kiti) profs\xc4\x85jungas kritikavo u\xc5\xbe tai, kad jos sukuria daliai darbinink\xc5\xb3 patenkinamas gyvenimo s\xc4\x85lygas, kurias tur\xc4\x97dami, jie nebesiekia socialistin\xc4\x97s revoliucijos.'